
PARLAMENTUL ROMÂNIEI
CAMERA DEPUTAŢILOR

   

Comisia pentru drepturile omului, culte                                                    Bucureşti, 9 septembrie 2026
şi problemele minorităţilor naţionale                                                                                    PLx.499/2026                    	             		 

Domnului deputat
       	Alexandru RAFILA,
Președintele Comisiei pentru sănătate şi familie


AVIZ


asupra Proiectului de Lege pentru modificarea şi completarea Legii drepturilor pacientului nr.46/2003

	În  conformitate  cu  prevederile  art.95 din Regulamentul Camerei Deputaţilor, Biroul Permanent a trimis Comisiei pentru drepturile omului, culte şi problemele minorităţilor  naţionale, cu adresa nr. PLx.499/2026 din 29 iunie 2026, spre dezbatere şi avizare, Proiectul de Lege pentru modificarea şi completarea Legii drepturilor pacientului nr.46/2003, înregistrat cu nr.7c-6/566 din 30 iunie 2026.

Camera Deputaţilor este Cameră decizională.
		În şedinţa din 9 septembrie 2026, membrii comisiei au examinat inițiativa legislativă, în conformitate cu prevederile art.62 și art.133 din Regulamentul Camerei Deputaţilor, şi în urma  dezbaterilor  au  hotărât, cu majoritate de voturi, să  îi acorde aviz favorabil cu amendamentul admis prezentat în anexă.
		În raport de obiectul şi conţinutul său, propunerea legislativă face parte din categoria legilor ordinare.


PREȘEDINTE,

Deputat
Nicolae PĂUN







Întocmit: Expert parlamentar Adriana Câmpeanu


                                                                                                                                             


ANEXĂ

Amedament la 
Proiect de Lege pentru modificarea şi completarea Legii drepturilor pacientului nr.46/2003
                                                                                                                                                            (PLx.499/2026)
	Nr. Crt.
	Forma adoptată de Senat
	Amedament Propus
	Motivare

	
	,Art.28¹.- 
…….


 (4) Măsura restrângerii se dispune de către personalul medical responsabil de îngrijirea a femeii însărcinate.…….

	La articolul I punctul 3, alineatul (4) al articolului 28¹ se modifică și va avea următorul cuprins:
„(4) Măsura restrângerii dreptului prevăzut la alin. (1) se dispune numai de către personalul medical responsabil de îngrijirea pacientei, în mod individual și proporțional cu riscul constatat, exclusiv în raport cu situația medicală sau epidemiologică concretă.”
După alineatul (4) se introduce un nou alineat, alin. (5), cu următorul cuprins:
„(5) Orice măsură de restrângere, inclusiv refuzul accesului persoanei alese de pacientă, se motivează în scris de către personalul medical care a dispus-o. Înscrisul cuprinde motivele medicale sau epidemiologice concrete, data și ora dispunerii măsurii, durata acesteia, precum și numele, funcția și semnătura persoanei care a dispus-o. Înscrisul se anexează foii de observație clinică generală sau, după caz, documentației medicale a pacientei
și se comunică acesteia de îndată ce circumstanțele medicale permit. La cererea pacientei, acesteia i se eliberează o copie.

Inițiator:
Deputat Irimia Ancuţa Florina

	Forma actuală a proiectului stabilește persoana competentă să dispună restrângerea dreptului la însoțitor, dar nu instituie obligația motivării în scris și a consemnării acestei decizii în documentația medicală.
Amendamentul previne refuzurile verbale, generale sau arbitrare și obligă personalul medical să raporteze fiecare restrângere la situația medicală sau epidemiologică concretă. În acest mod, decizia devine verificabilă și respectă cerințele de necesitate și proporționalitate.
Anexarea înscrisului la foaia de observație asigură trasabilitatea măsurii, protejează dreptul pacientei la informare și permite controlul ulterior al legalității refuzului. Comunicarea se realizează imediat ce situația medicală permite, fără a împiedica intervențiile urgente și fără a afecta siguranța pacientei sau a copilului.
Soluția propusă consolidează protecția demnității, a vieții private și a drepturilor pacientei, fără impact bugetar și fără a limita autonomia profesională a personalului medical.

